מטלות רוחב . טיפול המשטרה ומשרדי הממשלה בתופעת גנבות כלי רכב - רשות המסים בישראל כאמור, אחד מתפקידיה של אתג"ר הוא לפעול לזיהוי כלי רכב גנובים, בעיקר בעת הגעתם למעברים. למרות זאת פעולות המשטרה בעניין זה אינן אפקטיביות דיין, ואלפי כלי רכב גנובים עוברים מדי שנה בשנה דרך המעברים לשטחים שבאחריות הרש"פ. כאמור קבע השר לבט"פ בעניין זה כי "יש צורך בחשיבה מחודשת וצורת הפעלה שונה". לפיכך על המשרד לבט"פ והמשטרה לבחון דרכים נוספות, בין היתר באמצעות שיתוף פעולה עם המינהל האזרחי ועם רמי"ם, למניעת השימוש במעברים להעברת כלי רכב גנובים. משרד מבקר המדינה מציין כי טענות איגוד חברות הביטוח בדבר מחירי החלפים דורשות בחינה מצד משרד התחבורה. ואולם אין בכך כדי להפחית את הצורך בהסדרת הליך השיקום של כלי רכב שמצבם הוגדר כאבדן להלכה, כפי שעלה בדוח זה. אתג"ר ומשטרת ישראל קבעו כי התופעה של שיקום כלי רכב במצב של אבדן להלכה היא מניע מרכזי לגניבות כלי הרכב. משרד מבקר המדינה העלה בבדיקה כי מנגנוני הבקרה, האסדרה והאכיפה, האמורים להתמודד עם מניע פשיעה זה, אינם יעילים דיים ואינם מביאים למיגור או להפחתה ניכרת של גניבות כלי הרכב. בדיקת תהליך השיקום של כלי רכב הנמצאים במצב של אבדן להלכה והחזרתם לכבישים העלתה כשלים בבקרה עליו ובאכיפת הוראות החוק בנושא. בשל כשלים אלו עלולות להיווצר במקרים שונים גם בעיות בטיחות קשות, ועקב כך נשקפת סכנה לחיי אדם. התברר שהרווח הכלכלי משיקום כל י רכב הנמצאים במצב של אבדן להלכה הוא רב, ולכן גורמים שונים המעורבים בשיקום מעדיפים לשמר את המצב הקיים. לדעת משרד מבקר המדינה, דרך ההפעלה הנהוגה של ההסדר המאפשר לסווג כלי רכב בסיווג של אבדן להלכה, ובעקבות כך לשקם אותם, פוגעת באינטרסים ציבוריים חשובים ועלול ה לסכן חיי אדם. על המשרד לביטחו ן פנים, המשטרה, אתג"ר ומשרד התחבורה לתת את דעתם על מכלול הליקויים שהוצגו בפרק זה ולגבש פתרון מערכתי לתיקונם, אם על ידי ביטולו של הסדר זה - כאמור באחת החלופות שצוינו בתשובת משרד התחבורה - ואם באמצעות פתרון מערכתי אחר. גיבוש פת רון יחייב בין היתר שילוב כוחות להגברת הפיקוח על חברות הביטוח, חברות ציי הרכב, מגרשי ההסדר, סוחרי כלי הרכב והמוסכים העוסקים בשיקום כלי רכב, וכן ייתכן שיחייב ביצוע תיקונים בחקיקה. משרד מבקר המדינה מעיר למשרד התחבורה כי נוכח נחיצות בדיקה זו יש להחיל אותה לא רק על כלי רכב מבוטחים, אלא גם על כלי הרכב שאינם מבוטחים, כדוגמת כלי רכב שבבעלות חברות ציי הרכב. בבדיקת משרד מבקר המדינה עלה שבחקירות אתג"ר נמצאו לעתים מוסכים ומנהליהם שהפרו את חוק הרישום; את הנחיות משרד התחבורה; את צו הפיקוח ואת תקנות התעבורה. למרות זאת היא לא מסרה מידע על הפרות אלה למשרד התחבורה, הממונה על ביצוע חוק הרישום. לדעת משרד מבקר המדינה, על אתג"ר ומשרד התחבורה להגביר את העברת המידע ושיתוף הפעולה ביניהם, כדי שמשרד התחבורה יו כל להפעיל את הכלים המינהליים שעומדים לרשותו להשגת מטרות חוק הרישום - הן בתחום הפחתת גנבות כלי הרכב והן בתחום הפיקוח על בטיחות כלי הרכב ששוקמו. משרד מבקר המדינה מעיר לאתג"ר כי עליה לבחון את הסיבות לפער שנמצא בין הדיווחים שמסרה היחידה על מספר הבקרות שביצעה ובין מספר הבקרות שבוצעו בפועל. עוד מעיר משרד מבקר המדינה כי נוכח מספרן הגדול של חברות הביטוח, חברות ציי הרכב והחברות שיש להן רישיון לסחר בכלי רכב - עליה להגדיל את היקף ביצוע הבקרות, כדי שיהיה בהן כדי להרתיע מפני הפרת החוק. כריות האוויר הן כאמור אחד מאמצעי הבטיחות החשובים בכלי הרכב, והיעדרן או תיקונ ן שלא כנדרש עלולים לסכן את חייהם של הנוסעים בכלי הרכב. אי-בדיקת קיומן ותקינותן של הכריות במסגרת הבדיקה המתחייבת לפי תקנה 309 פוגעת בתכלית התקנה - לוודא את תקינותם ובטיחותם של כלי הרכב שנבדקים. ובאישור תקינותו, ומשרד התחבורה לא פעל לבירור המקרה ולא שקל לנקוט את האמצעים המינהליים העומדים לרשותו ובהם שלילת רישיונם המקצועי של אותם מוסכים ושל מנהליהם. לדעת משרד מבקר המדינה, מאחר שבדוח השמאי לפני התיקון מצוינים כל פרטי הנזק, על משרד התחבורה לחייב את המוסכים המורשים לפי תקנה 309 לבדוק את כלי הרכב הנמצאים במצב של אבדן להלכה רק לאחר שהומצא להם דוח זה הכולל את פירוט הנזקים שנגרמו בתאונה. לשקול לשנות את הגדרת העברה כך שתאפשר גם הטלת קנס מינהלי גבוה על מבצעי העברה. תקנה309. עוד העלתה הבדיקה כי אף שמשרד התחבורה הפיץ למוסכים אלו נוהל מפורט, הוא אינו בודק אם הם עומדים בהוראות שנקבעו בו, וכן אינו בודק שיש ברשות מוסכים אלה אישורים בנוגע לתקינות מכשיריהם ובנוגע לכיולם לפי דרישות הנוהל. יודגש כי למרות כל אלה, מנפיק משרד התחבורה באופן אוטומטי רישיונות שנתיים למוסכים האמורים. משרד מבקר המדינה רואה בחומרה את אי -הנגשתם לציבור של הנתונים בנוגע לתאונות שעברו כלי רכב, שכן הדבר עלול לסכן את בטיחותם של רוכשים תמימים ומשתמשים בדרך. נוסף על כך, בהיעדר מידע כאמור יש משום תמריץ לעבריינים להטעות רוכשים, כדי להשיג רווחים קלים. לדעת משרד מבקר המדינה, על משרד התחבורה להקים לאלתר מאגרי מידע אמינים, זמינים ונגישים לציבור בדבר עברם של כלי הרכב, שיכללו גם את המידע בנושא כלי רכב שהיו במצב של אבדן גמור להלכה. כל זאת כדי להבטיח את יכולתם של הרוכשים לקבל החלטה מושכלת לפני רכישת כלי רכב משומש. המספר הגדול של כלי רכב שנגנבים מדי שנה, שיעור מציאת כלי הרכב הגנובים הפוחת משנה לשנה ושיעורי הפענוח הנמוכים - כל אלה משקפים חולשה במאבק המשטרה בעברות הרכוש הפוגעות בקניינו של האזרח ומשפיעות על ביטחונו האישי. לדעת משרד מבקר המדינה, על המשרד לבט"פ והמשטרה לקבוע יעדים כמותיים שנתיים ורב-שנתיים ולבחון נקיטת פעולות לא רק להפחתת הגנבות של כלי רכב, אלא גם להגדלת שיעור הפענוח של גנבות כאלה ושיעור המציאות של כלי רכב גנובים. בדיקת משרד מבקר המדינה העלתה שבמשך השנים התקיימו פגישות בין אתג"ר ובין הגורם המממן, בתאריכים האלה: יולי 2009 , אוגוסט 2009 , אוקטובר 2011 , ינואר 2012 (שתי פגישות) וינואר 2013 . כל הפגישות שפורטו, למעט אחת, התקיימו במשרדי הגוף המממן - איגוד חברות הביטוח - ולא במתקן משטרתי; נציג המשרד לבט"פ לא השתתף אפילו באחת מהן; ובחמש מהן לא השתתפו ראש אגף החקירות או נציגו - כל זאת שלא בהתאם לנקבע בנוהל. עוד העלתה הבדיקה כי שלא כנדרש בנוהל, פגישות אלו, למעט אחת, לא תועדו באמצעות פרוטוקולים. הרכב הנוכחים בפגישות בין אתג"ר ובין הגוף המממן, חובת קיום הפגישות במ תקן משטרתי והחובה לתעדן - כל אלה נועדו להבטיח את עצמאותה של אתג"ר כלפי הגוף המממן. לדעת משרד מבקר המדינה קיום פגישות שלא בהתאם לנוהל מפר את התנאים לקיום קשרי גומלין בין המשטרה לגוף מממן פרטי ועלול לפגוע בעצמאות אתג"ר. על המשטרה להקפיד לקיים את המפגשים עם ה גוף המממן בהתאם לכל ההוראות המחייבות שנקבעו בנושא זה. קיום פגישה שמטרתה לדון בדרישת הגוף המממן אינה עולה בקנה אחד עם החלטת הממשלה ועם הוראות הנוהל, ויש בה משום פתיחת פתח להפעלת לחץ על אתג"ר. לדעת משרד מבקר המדינה, על המשטרה ועל המשרד לבט "פ לבחון את פרטי האירו ע ולפעול למניעת הישנותם של הפרות הנוהל. מבדיקת משרד מבקר המדינה עולה כי במאי 2011 חקרה אתג"ר באזהרה נושא משרה בתאגיד ביטוח החבר באיגוד חברות הביטוח בנוגע לביצוע עברות על חוק הר ישום. לא נמצא כי אתג"ר קיבלה את אישור ראש אגף חקירות ומודיעין במשטרה לביצוע החקירה כנדרש בנוהל. משרד מבקר המדינה רואה בחומרה את החריגות של אתג"ר מכללי הנוהל. זאת אף שהנוהל הוא אבן יסוד שעליה מושתתת פעילותה של היחידה ואף שהוא היה תנאי להחלטת הממשלה באשר להקמת היחידה. בנובמבר 2013 מסר סגן מפקד אתג"ר למשרד מבקר המדינה כי הנוהל "אינו מוכר לנו ביחידה ונלמד אותו". החקירה שנפתחו נסגרו בלא שפוענחו, ורק הטיפול במעטים מהם הסתיים בהגשת כתבי אישום. משרד מבקר המדינה מעיר למשטרה כי שלא לפי האמור בתשובתה הנוהל אינו עוד טיוטה: בדצמבר 2005 צורף הנוהל כנספח למזכר ההבנות שנחתם בין המשרד לבט"פ ובין הגורם המממן, מפכ"ל המשטרה דאז אף חתם על מזכר ההבנות ובכך נתן תוקף מלא לנוהל; ביוני 2006 הודיעה נציגת אתג"ר לאגף החקירות במשטרה כי פיקוד אתג"ר החליט לאמץ את טיוטת הנוהל; בספטמבר 2007 במענה לבקשת הגורם המממן להיפגש עם היחידה, כתבה נציגת הייעוץ המשפטי של המשטרה לאתג"ר ש"יש לוודא כי הדבר יעשה בהתאם לנוהל עצמאות יחידת אתגר אליו מחויבת המשטרה". משכך חובה על המשטרה להטמיע מיד את הנחיות הנוהל בקרב שוטרי יחידת אתג"ר ולפעול לפיו. יודגש כי אף שמימון חלקי של יחידה משטרתית בידי גוף הפועל על פי שיקולים כלכליים הוא הליך מימוני חריג, אישרה אותו הממשלה בכפוף לכך שגוף זה יעמוד בנוהל שנועד להבטיח את עצמאותה של אתג"ר ואת יכולתה לאכוף את החוק ללא אפליה ומשוא פנים. למרות זאת נמצא כי המשטרה סבורה שאין מדובר בנוהל אלא בטיוטה שלו, כי יחידת אתג"ר אינה מכירה את הנוהל ולפיכך אינה מקפידה על מילוי הוראותיו, וכי אתג"ר חשפה את עצמה לאפשרות שהגוף המממן יפעיל עליה לחצים בנוגע לעמדה שתציג, באופן שיינתן משקל גם לשיקולים הקשורים לגוף המממן שאינם בהכרח חופפים לאינטרסים הציבוריים שהיא מופקדת על שמירתם. ככלל, הסדר ולפיו תאגידים עסקיים מסייעים במימון פעולותיה של יחידה משטרתית הוא חריג ביותר. זאת ועוד, ב יישומו של הסדר כזה בנסיבות שבהן עשויה היחידה המשטרתית לבצע פעולות בקרה ואכיפה הנוגעות לתאגידים המממנים אותה - יש בעיה של ממש. לדעת משרד מבקר המדינה, גם אם נאלצה המדינה מסיבות תקציביות לאשר הסדר כזה, הרי שנוכח הליקויים שהועלו ביישומו לא ראוי לראו ת בו הסדר קבוע. על היועץ המשפטי לממשלה להכריע אם ראוי כי חברות הביטוח יממנו את אתג"ר, נוכח הצורך שלה לבצע פעולות בקרה ואכיפה הנוגעות לפעילותן של חברות אלו ובהתחשב בממצאי דוח זה. אםיוחלט להאריך את תוקף תחולתו של הסדר המימון האמור, על מפקד אתג"ר לחדד את הוראות הנוהל ולהטמיע את הוראותיו בקרב שוטרי היחידה. על ראש אגף חקירות ומודיעין במשטרה לפקח על הנושא כדי לוודא כי להבא י ישמרו הוראות הנוהל בקפידה. כמו כן יש מקום כי משרד הבט"פ והמשטרה יקיימו בתדירות קבועה (מדי שנה או שנתיים) הערכת מצב כדי לקבוע אם להאריך את תוקפו של ההסדר, ובמסגרתה תינתן הדעת על האופן שבו קוים ההסדר קודם לכן. מוצע כי מסקנות הערכת מצב זו יובאו לידיעת היועץ המשפטי לממשלה. אם יוחלט לבטל את הסדר המימון יש לוודא כי יובטח המימון הציבורי המלא להמשך פעילות היחידה במתכונת עבודתה בשנים האחרונות. יצוא מוצרי תעבורה ללא הסדרה נאותה דרך מעברי הגבול היבשתיים הוא תמריץ נוסף - שעלול לצבור תאוצה - לגנבת כלי רכב בישראל, כדי למכור את החלפים שיפורקו מהם. לדעת משרד מבקר המדינה, על משרד התחבורה ושאר הגורמים הנוגעים בדבר, ובהם רשות המסים והמשטרה, לפעול להסדרת תחום זה. בדיקת משרד מבקר המדינה העלתה כי אף שלמשרד התחבורה יש תכנית בדיקה כללית למוסכים מורשים, לא נכללו בה הנחיות לבדיקה של מוסכים מורשים לפי על מוסכים מורשים לפי תקנה 309 מוטלת אחריותכבדה בנוגע לאישור תקינותם ובטיחותם של כלי רכב ששוקמו לאחר שניזוקו נזק קשה. משרד מבקר המדינה מעיר למשרד התחבורה כי עליו לבחון מחדש את הנהלים הנוגעים לפיקוח על המוסכים, ולכלול בהם הנחיות לפיקוח על מוסכים מורשים לפי תקנה 309 ובכלל זה החובה לבחון אם המוסכים עומדים במפרט לבדיקת כלי רכב לאחר תאונה כפי שהוגדר בהוראות הנוהל. כמו כן על משרד התחבורה לתת את דעתו על תדירות הבקרות המתבצעות במוסכים אלה ועל הצורך לחייבם להציג לו אישורים בדבר תקינות המכשירים לפני הנפקת הרישיון השנתי. משרד מבקר המדינה מעיר למשרד התחבורה ולמשטרה כי אף שהמקרה נודע להם בזמן אמת ואף פורסם באמצעי התקשורת, הם לא פעלו לחקירת חשד לרשלנות מקצועית של המוסך שתיקן את כלי הרכב ושל המוסך המורשה לפי תקנה 309 שאישר את תקינותו: המשטרה לא חקרה את המעורבים בתיקון כלי הרכב המציאות המשתנה תכופות מחייבת לא פעם לעדכן את החוקים הנוגעים לגנבות כלי רכב, על מנת לסייע למשטרת ישראל בכלל ולאתג"ר בפרט בפעולותיהן נגד גנבי כלי הרכב וכן נגד משקמי כלי הרכב הפועלים שלא כחוק. לדעת משרד מבקר המדינה, על הלשכה המשפטית של משרד התחבורה לקדם בלא דיח וי תיקונים המשקפים צורך ציבורי, שבא לידי ביטוי בדרישות המשטרה. בדיקת משרד מבקר המדינה העלתה כי אף ששר התחבורה ממונה על ביצוע חוק הרישום, ואף שהוקנו לו בחוק סמכויות למינוי מפקחים, משרדו אינו מפקח על ביצוע החוק61. משרד מבקר המדינה מעיר למשטרה שבדיקה מעמיקה של הליקויים שהועלו במסגרת הבקרות שעשתה יש בה כדי לחזק את ההרתעה המשטרתית בנושאים הנוגעים לעמידה בהוראות חוק הרישום. יתרה מזו, הליקויים עשויים להעיד שכלי רכב משוקמים נמכרו לאזרחים אף שהיו בהם כשלים בטיחותיים העלולים לסכן חיי אדם. אף שאתג"ר קבעה כי הצורך בחלפים לשיקום כלי רכב במצב של אבדן להלכה הוא מניע מרכזי לגנבות כלי הרכב, היא לא עמדה ביעדים שקבעה לעצמה בנוגע למספר ה בקרות בחברות הביטוח, חברות ציי הרכב ומגרשי ההסדר. משרד מבקר המדינה מעיר כי נוכח חשיבות האכיפה בכל הנוגע לכלי רכב שמצבם הוגדר כאבדן להלכה, על יחידת אתג "ר להגדיל במידה ניכרת את תדירות ביצוע הבקרות בחברות הביטוח, חברות ציי הרכב ומגרשי ההסדר ולבצע בדיקות יסודיות ותכופות יותר כדי לבדוק את אופן הטיפול בליקויים שהועלו במסגרת הבקרות, ובכך לחזק את ההרתעה המשטרתית ולהביא לצמצום הליקויים שהועלו בפרק זה. כאמור, חוק הרישום נחקק במסגרת ההתמודדות עם תופעת גנבות כלי הרכב בישראל, שנגרמת במידה רבה בגין הביקוש לחלקי חילוף זולים המשמשים לשיקום כלי רכב שמצבם הוגדר כאבדן להלכה. תכלית החוק היא להגן על הציבור, לוודא כי כלי רכב שנפגעו קשות יתוקנו באמצעות חלקי חילוף חוקיים ובמוסך מורשה באופן שיבטיח את בטיחותם, ובכך למנוע מהם לסכן את הנוסעים בהם ואת שאר משתמשי הדרך. הליקויים המפורטים בפרק זה מלמדים כי מטרות אלו לא הושגו - האכיפה חלקית בלבד ועניינים שראוי היה להסדירם טרם הוסדרו. משרד מבקר המדינה מעיר למשרד התחבורה, למשרד לבט"פ ולמשטרת ישראל שעליהם לפעול בשיתוף פעולה הדוק להגברת האכיפה של הוראות החוק. במקרים שבהם אין בחוק הרישום או בתקנות הרלוונטיות כדי לתת מענה הולם לתופעת הגנבות - על הגופים האמורים לבחון חלופות, ובהן התקנת תקנות וייזום של תיקון סעיפי החוק. יצוין כי אף שדיון בנושא התקיים כבר בשנת 2005 , במאי 2014 , עדיין לא נקבע הסדר שיאפשר פיקוח הולם על יצוא מוצרי תעבורה דרך מעברי הגבול היבשתיים. המוסכים שאליהם מגיעים החלפים הגנובים הם התחנה האחרונה במחזור החיים של פירוק כלי הרכב הגנובים. בקר ות הרישוי במוסכים נועדו לפגוע בתחנה זו, באמצעות הרתעה והעמדת העבריינים לדין. מהביקורת עולה כי בקרות הרישוי במוסכים לא השיגו את מטרתן: שיעור המוסכים שהפרו את חוק הרישום לא פחת ומספר התיקים שהועברו ליחידת התביעות במשטרה בנוגע למוסכים אלה זעום ביותר. ממצאי הביקורת בעניין זה מעלים ספק בדבר האפקטיביות של ההרתעה. לדעת משרד מבקר המדינה, על אתג"ר ויחידת התביעות במשטרה לבחון מחדש את הליך בקרות הרישוי ולהתמקד בהגשת כתבי אישום נגד העבריינים, כדי להגביר את ההרתעה. על משרד המשפטים , המשטרה ומשרד התחבורה מבדיקת משרד מבקר המדינה עולה כי הגם שהמשרד הציב בקניונים עמדות שבהן ניתן להנפיק רישיונות נהיגה ורכב, ב יולי 2014 , עדיין לא ניתן היה לקבל בהן מידע על ההיסטוריה של כלי רכב. יצוין כי דוחות אלו לא הועברו למשרד התחבורה ולאגף שוק ההון ביטוח וחסכון במשרד האוצר כדי שאלה יוכלו לפעול בהתאם לסמכויותיהם ולטפל משרד מבקר המדינה מציין כי על משרד התחבורה להיערך ליישומה של החלטת ועדת הכלכלה שתכנס לתוקף ב- 1.8.14 . על המשרד לוודא שבידי המוסכים המורשים לפי תקנה 309 יהיה ציוד מתאים שיאפשר לוודא כי יש ברכב כריות אוויר וכי הן תקינות. לחלופין, עליו לפתח מנגנון אחר לטיפול בנושא כדוגמת המנגנון שהציע איגוד המוסכים. כמו כן כדי להבטיח כי בכלי הרכב הותקנו כריות אוויר חדשות, על המשרד להורות לחברות הביטוח לשחרר רישיונות של כלי רכב שהיו במצב של אבדן להלכה ושכריות האוויר שבהם נפתחו רק לאחר שקיבלו אישור שהותקנו בהם כריות אוויר חדשות. אם משרד התחבורה סבור כי מתן הנחיה זו לחברות הביטוח טעון הסדר חקיקתי בחוק הרישום או בתקנותיו, עליו ליזום הליך להתקנת הסדר זה. משרד מבקר המדינה רואה בחומרה את היעדר הפיקוח של משרד התחבורה על חברות ביטוח, חברות ציי רכב ומוסכים כדי לוודא שהן פועלות לפי הוראות חוק הרישום, אף שחוק זה הקנה לו סמכויות לבצע פיקוח כאמור, שמטרתו להבטיח את בטיחות הציב ור ולסייע במאבק למיגור תופעת הגנבות של כלי רכב. על משרד התחבורה לקיים פיקוח אפקטיבי בעניין זה, על פי הסמכויות שהוקנו לו בחוק.
לדעת משרד מבקר המדינה על משרד התחבורה, רשות המסים והמינהל האזרחי לבחון את טענת אתג"ר בדבר ייבוא כלי רכב משומשים לשטחים שבאחריות הרש"פ, וזאת על מנת לוודא שייבוא כלי רכב משומשים לשטחים אלו לא ישמש מניע לגנבות כלי רכב.